Kosova voton në raundin e dytë të zgjedhjeve komunale
Në 21 nga 38 komunat e Kosovës, sot po mbahet raundi i dytë i zgjedhjeve lokale.
Kosova po mban sot raundin e dytë të zgjedhjeve komunale në pothuajse dy të tretat e vendit. Në 21 komuna po votohet për postet e kryetarëve, ndërsa 17 të tjera zgjodhën kryetarët e tyre në raundin e parë, që u mbajt më 17 tetor. Rreth 1 milion e 270 mijë qytetarë mund të votojnë në 1 mijë e 638 vendvotime. Mbi 10 mijë vëzhgues vendas e ndërkombëtare do të ndjekin procesin e votimeve. Udhëheqësi i Misionit të Bashkimit Evropian për vëzhgimin e zgjedhjeve, Lukas Mandl, tha se dita e sotme është e gjitha për demokracinë dhe për Bashkimin Evropian është e rëndësishme që demokracia funksionin vazhdimisht në Kosovë. “”, tha zoti Mandl. I ngarkuari me punë i ambasadës amerikane në Prishtinë, Nicholas J. Giacobbe, u bëri thirrje qytetarëve me të drejtë vote që të mos e humbin mundësinë për të votuar. “Mos e humbisni mundësinë për të formësuar përparësitë e komunës dhe vendimmarrjen e qeverisjes vendore”, shkroi ai. Presidentja e Kosovës, Vjosa Osmani u bëri thirrje qytetarëve që të shfrytëzojnë në mënyrë masive të drejtën e votës. “”, tha presidentja Osmani. Edhe kryetarët e partive politike u bënë thirrje qytetarëve që të dalin në votime në numër sa më të madh. “”, tha kryetari i lëvizjes Vetëvendosje, Albin Kurti, njëherësh kryeministër i vendit. “”, tha kryetari i Partisë Demokratike të Kosovës, Memli Krasniqi. “”, tha kryetari i Lidhjes Demokratike të Kosovës, Lumir Abdixhiku. Në raundin e parë, Partia Demokratike e Kosovës, fitoi në katër komuna e pasuar nga Lidhja Demokratike dhe Aleanca për Ardhmërinë e Kosovës që fituan nga dy. Lista Serbe, subjekti kryesor politik i serbëve të Kosovës që mbështetet nga Beogradi, fitoi 9 nga dhjetë komunat ku shumicë janë pjesëtarët e këtij komuniteti. Lëvizja Vetëvendosje e kryeministrit Albin Kurti, nuk fitoi asnjë post për kryetar komune në raundin e parë, por është në balotazh në 12 komuna, përfshirë edhe Prishtinën, që vlerësohet si beteja më e madhe e këtyre zgjedhjeve. Kandidatët për kryetarë të Prishtinës, Arben Vitia nga lëvizja Vetëvendosje dhe Përparim Rama nga Lidhja Demokratike e Kosovës, bënë thirrje po ashtu për pjesëmarrje sa më të gjerë në votime. “”, tha Arben Vitia. “hë”, tha Përparim Rama.